Fausta Morganti

Fausta Simona Morganti (født 20. august 1944 i San Marino, død 2. februar 2021 samme sted) var en av de to regentkapteiner - statssjefer - i San Marino.

Morganti var fra 1978 til 1992 medlem av Congresso di Stato (regjeringen) og ansvarlig for undervisning, justis, kultur, høyskolevesen. I sin embedsperiode fremmet hun grunnleggelsen av Det internasjonale vitenskapsakademi i San Marino og Università degli Studi di San Marino, gjennomførte skolereformer og støttet kulturelle initiativer.

Hun ble valgt til regentkaptein for seksmånedersperioden fra 1. april 2005 til 1. oktober 2005 (sommerperioden), sammen med Cesare Gasperoni.

Morganti var medlem av Partito dei Democratici (PD). Kvinners passive valgrett (valgbarhet) ble introdusert i 1974, og Fausta Morganti var sammen med Clara Boscaglia og Marina Busignani Reffi en av de første tre kvinner innvalgt i Consiglio Grande e Generale, i 1974.

Hun døde av covid-19 i San Marino den 2, februar, 2021, i en alder av 76 år..

Referanser 

Sanmarinske politikere
Regentkapteiner av San Marino
Personer etter føde- eller oppvekststed i San Marino
Dødsfall relatert til covid-19 i San Marino
Politikere ofre for covidpandemien